འདི་ལྟར་སྙན་ངག་པས་སྨྱུག་རྩེ་བསྐོར་བ་ཙམ་གྱིས་མིའི་རྒྱུད་ཀྱི་མི་སྡུག་པའི་ཆའང་རིམ་གྱིས་མངོན་བཞིན་ཡོང་།སྐབས་འདིར།གོང་གི་འོ་མ་འཐུང་མཁན་ཐམས་ཅད་དཀར་བོ་ཡིན་པ་སུ་ཞིག་གིས་ཀྱང་ཁ་ཚོན་གཅོད་མི་ཐུབ་ཅེས་པའི་ཚིག་དེའི་ཕྱི་མ་རྙེད་ཡོང་།རྫ་ལུང་རི་ལུང་སྙེག་པའི་སྤྱང་ཀི་ཞིག་དང་ཁྱིམ་ན་ཤ་ཟ་བཞིན་པའི་མིའི་གཟུགས་བརྙན་གཉིས།ཡུལ་དུས་སོ་སོར་སོང་ཡང་ཁྱད་ཆོས་མཚུངས་པའི་ཆ་ནས་འཆད་སྟངས་གཅིག་ལ་སྦྱར་ཡོད།སྔ་མ་སྔ་མ་ལས་ཕྱི་མ་ཕྱི་མ་གཏིང་ཟབ་ལ་མཐར་གཏུགས་ཐག་ཆོད་པ་ཡིན་ཏེ།ཁ་གསབ་བྱེད་པ་ལ་རྟིང་མར་གྱུར་ཡོད།དེས་མིའི་སེམས་ཀྱི་རྟོག་པ་ཐམས་ཅད་ཡིག་འབྲུ་རེ་རེའི་རླབས་ཕྲེང་དང་ཆབས་ཅིག་འཕྲོ་ཞིང་གཡོ་བར་བྱེད།དེ་ལྟར་རང་བྱུང་དང་རིག་གནས་གཉིས་ཁ་ཁ་དང་སོ་སོ་ཡིན་ལ།གཅིག་ལ་གཅིག་བརྟེན་ཞིང་འདྲེས་པ་ཡང་ཡིན་པས་གོ་བརྗེ་རུང་ཡིན།རྔོན་པས་མུ་མཐུད་ནས་ཉིན་མོའི་འཆར་གཞི་སྤྱི་ཚོགས་སམ་རིག་གནས་ཀྱི་བཟོ་ཞིང་གདའ།